Hannaliisa Uusma

Hannaliisa Uusma (sündinud 8. juulil 1986 Tartus) on eesti sotsioloog, laulja ja kultuurikorraldaja. 

 Haridus 
Uusma on lõpetanud 2008. aastal Tallinna Ülikooli bakalaureuseõppes sotsioloogia erialal ning 2011. aastal magistriõppes kultuurisotsioloogiat ja soouuringuid sünteesiva magistritööga "Feminiinsuse konstrueerimisest Eesti popmuusika maastikul". Aastatel 2010–2011 oli ta Erasmuse programmi kaudu vahetusüliõpilane Saksamaal Augsburgi ülikoolis. 

2012. aastast oli ta Eesti Muusika- ja Teatriakadeemia muusikateaduste osakonnas doktoriõppes, sealhulgas aastatel 2013–2014 tegi külalisdoktorandina uurimistööd Saksamaal Friedrich-Alexander-Universität Erlangen-Nürnbergi Anglistika ja Amerikanistika Instituudis. 2025. aasta seisuga on tema doktoriõpingud katkestatud. 

Töökäik
Uusma on töötanud valikaine õpetajana Rocca al Mare Koolis (2011–2012) ning lektorina Eesti Muusika- ja Teatriakadeemias (2014–2022), kus tema loengud on keskendunud peamiselt soorollidele kirjanduses ja muusikas. Külalislektorina on ta pidanud loenguid Tartu Tervishoiu Kõrgkoolis (2012. aastast) ja Tartu Kunstikoolis (2013. aastast).

Alates 2012. aastast töötas ta Eesti Naisuurimus- ja Teabekeskuse projektijuhina ning 2018. aastast Sotsiaalkindlustusameti ohvriabi ja ennetusteenuste osakonna projektijuhina.Seminar "Kõrge riskiga lähisuhtevägivald vähemusgruppide ja rändeteemade valguses" Sotsiaalkindlustusameti koduleht. 23.11.2018.Hannaliisa Uusma elu pärast ansamblit HU? Vikerraadio, 13.05.2020.

Ta kuulub alates 2019. aastast justiitsministeeriumi väljaantava Arnold ja Heli Susi nimelise sõnajulguse missiooniauhinna komisjoni.[https://www.justdigi.ee/sites/default/files/documents/2023-01/S%c3%b5najulguse%20missioonipreemia%20statuut.pdf Arnold ja Heli Susi nimelise sõnajulguse
missioonipreemia statuut] Justiitsministri käskkiri, 12.01.2023.

2023. aastast töötab Uusma President Kaljulaidi Fondi lähisuhtevägivallaennetuse suuna juhina.

Liikmesus
 Kultuuriteaduste ja kunstide doktorikooli liige (2012. aastast)
 Euroopa kommunikatsiooniuurijate assotsiatsiooni ECREA naiste võrgustiku liige (2012. aastast)
 Eesti Muusikateaduste Seltsi liige (2013. aastast)
 International Association for the Study of Popular Music (IASPM Norden) liige (2015. aastast)

 Muusikaga seotud tegevus 
Lapsena õppis ta muusikat Ülenurme Laulustuudios Ursel Oja juures. Hiljem lõpetas Ülenurme Muusikakooli, kus oli õppinud džässi-popiklassis. Ülikoolis õppimise ajal musitseeris ta ansamblis Ahvide Planeet džässilauljana.Chalice’i taustalaulja Hannaliisa Uusma võidutses «Kahes taktis» Õhtuleht.ee, 29.10.2005. 

2004. aastal sai ta tuntuks "laulva tüdrukuna", kes esitas koos Charlice'iga laulu "Mulle meeldib see", mis jõudis toona Eesti muusika edetabelitesse.Hannaliisa Uusma suur algus 24.01.2006.

2005. aastal võistles ta ETV saatesarjas "Kaks takti ette", kus pälvis hooaja publiku lemmiku auhinna ning hääletati ka Raadio 2 kuulajate lemmiklauljannaks.

2006. aastal osales ta omapärases eksperimendis: Raadio 2 otsesaates "R2 Live" kanti ette spontaanne (otse laval improvisatsioonina loodav) muusikal "Sinilind". Hannaliisa Uusma esines seal printsess Olympiana, teised osatäitjad olid Vaiko Eplik, Chalice, Jaan Pehk ja Raul Saaremets.Andero Kaha. Hannaliisa Uusma: «Ma võin olla ka printsess. Aga eile panin näiteks riiuleid kokku.» Õhtuleht.ee, 21.09.2006.

Ta on peamiselt lauljana kaasa teinud ka Kanuti Gildi Saali noorte koreograafide sarja "Hypekas" tantsukavas (2007) ja PolygonTeatri lavastuses "Külmapildid" (2008, Tallinna Kultuurikatlas).

2012. aastal esines ta Eesti filmi 100. aastapäeva filmimuusikakontsertidel (koos ansambliga ROSTA Aknad ning solistide Tõnis Mäe ja Peeter Volkonskiga).

Ta oli 2012. aasta juunis ja augustis toimunud rahvusooperi Estonia lastelaagri “Bremeni linna moosekandid” üks korraldajaid.Noored moosekandid on oodatud Estonia suvelaagrisse Eesti Teatri Agentuuri koduleht, 06.06.2012.

Koostöö räppar Chalice'iga
Tartlastest Uusma ja Chalice'i tihedam muusikaline koostöö algas 2003. aastal. Noori muusikuid iseloomustasid julged stiilikatsetused ja sageli provokatiivsed laulutekstid (nt "Kõik mehed on sitapead", 2009)Chalice ja Hannaliisa Uusma: “Kõik mehed on sitapead!” Buduaar, 05.03.2009.. Koos esineti sageli Tartus, aga ka mujal Eestis. 2004. aastal toimunud Stockholmi-kontserdid andsid julgust ka edaspidi välislavadele minna.Katrin Käärik. Eesti räppar Chalice: ”Ükskõik kuidas me saame hakkama...”. Eesti Päevaleht = Estniska Dagbladet, 29.04.2004. Aastate jooksul on nad katsetanud koos musitseerimist paljude muusikakollektiivide (sh noorteorkestriga Reaalmažoor, 2011)Noorteorkester Reaalmažoor, Jarek Kasar & Hannaliisa Uusma – "Kodutee" Soundcloud.com, detsember 2011. ja solistidega.

Ansambel HU?
2007. aastast hakkas Uusma laulma synth-pop'i ansamblis HU?, mille nimeks on tema nime initsiaalid ja samas on tegu sõnamänguga (inglise küsisõnaga who? – 'kes?') ning kus pille mängisid peamiselt Bert Prikenfeld ehk DJ Critikal ja Leslie Laasner.Hannaliisa Uusma räägib oma uuest artistinimest HU? Õhtuleht.ee, 01.09.2007.Meisi Volt. Ansambel HU?: oleme nagu popimiljonärid, kes võivad muretult natuke laule teha Õhtuleht.ee, 14.06.2017.

Ansambli HU? esituses sai kiiresti ülipopulaarseks laul "Depressiivsed Eesti väikelinnad" (laulu autorid on Bert Prikenfeld ja Leslie Laasner), mis ilmus 2008. aastal ansambli esikalbumil "Film". Loo pealkirjast sai üle Eesti tuntud käibefraas, laulust kujunes palju poleemikat põhjustanud meediasündmus ning laulu ennast hakati sageli esitama Eesti elu käsitlevate raadio- ja telesaadete teemalauluna, sest selle ühiskonnakriitiline tekst äratas palju tähelepanu. Näiteks ajaleht Postimees küsis 20. juuli 2008 lugejaküsitluses, kas lugejad peavad laulu sisu õiglaseks. Ligi 1500 lugejast vastas 71,4% jaatavalt ja 28,6% eitavaltLugejad peavad laulu "Depressiivsed Eesti väikelinnad" õiglaseks Postimees, 20.07.2008.Depressiivseim Eesti väikelinn on Tallinn! Raadio 2, 27.05.2008.Kristo Kivisoo. Väikelinn ei peagi jääma depressiivseks Järva Teataja, 19.03.2009.Kus idanesid sõnad laulule "Depressiivsed Eesti väikelinnad"? Õhtuleht.ee, 13.06.2008.Kaja Tampere. Surevate väikelinnade Ameerika Saarte Hääl, 23.08.2011.Siim Karnö. Depressiivsed Eesti väikelinnad: keldripoode enam pole, kuid vaatamist jagub Õhtuleht.ee, 23.02.2025.

Teine tema esituses väga populaarseks saanud lugu on "Absoluutselt", mis pälvis 2008. aasta Eesti Muusikaauhindade võistlusel aasta hittloo auhinna.Eesti muusikaauhinnad 2008 ERR Uudised, 02.04.2008. Ajastumärgilisteks on nimetatud ka Uusma ja HU? lugusid "Made in China" ja "Elupõletaja".Janno Zõbin. HU? laulja Hannaliisa Uusma uurib ülbeid ja isaseid üheksakümnendaid Tartu Postimees, 05.04.2018.

Ansambel Hunt
Uusma musitseerib alates 2015. aastast veel ansamblis Hunt, mille teine liige on Brigitta Davidjants. Ansambel viljeleb postromantilist indie-souliKultuuribiit | Hannaliisa Uusma ja Brigitta Davidjantsi ehk ansambli Hunt playlist Eesti Päevaleht, 28.02.2020., kuid eksperimenteerib ka muude stiilidega. Mõlemad ansambli liikmed on ühtlasi paljude lugude meloodia ja/või sõnade autorid.

Triigi Filharmoonia
2015. aastal rajati tema ja Teele Varese eestvõttel Saaremaale Triigi sadamasse eksperimentaalne kultuurilava Triigi Filharmoonia, mille tegevust ja kultuurikava nad siiani korraldavad. Hannaliisa Uusma esineb seal kontsertidega ka ise. Mõlemad naised on panustanud sellesse ettevõtmisse sadu tuhandeid tunde vabatahtlikku tööd.Hannaliisa Uusma: Triigi Filharmoonia toimib suuresti tänu õhule ja armastusele ERR Kultuur, 18.06.2025.

Ta on olnud Raadio 2 muusikasaate "HU.mix" saatejuht (2022).

Tunnustus
 2019 – Tallinna Ülikooli sajandi vilistlane

Isiklikku
Ta abiellus 2015. aastal tšellist Indrek Leivategijaga.

Tõlkija Heli Susi (1929–2020) oli tema vanatädi.Esivanemate hõng! Hannaliisa Uusma avastas vanatädi riidekapist haruldase eseme Õhtuleht.ee, 13.12.2024.

 Viited 

Välislingid


 Margit Tõnson. "Manöövrid naiselikkusega" Eesti Ekspress, 11. detsember 2011 (Hannaliisa Uusma intervjuu)
 Telesaade "Plekktrumm. Hannaliisa Uusma" ETV, 20. november 2023

Kategooria:Eesti sotsioloogid
Kategooria:Eesti lauljad
Kategooria:Eesti kultuurikorraldajad
Kategooria:Tallinna Ülikooli vilistlased
Kategooria:Sündinud 1986